Ofertant ........................................

FORMULAR PROPUNERE TEHNICĂ  

pentru procedura de atribuire a contractului de achizitie publica de servicii avand ca obiect:

“Servicii organizare Revelion 2026-2027”
 În cadrul propunerii tehnice, ofertantul va completa și prezentul formular de propunere tehnică, conținând informații referitoare la capitole/secțiunile/categoriile minime de informații care vor fi completate în coloana 2: modul succint dar precis în care ofertantul susține îndeplinirea punctuală a cerințelor prevăzute în Caietul de sarcini, și/sau documente prezentate în susținerea îndeplinirii cerințelor. 
	                                   CERINTE CAIET DE SARCINI
	CONFORMITATE

(mod de îndeplinire a cerintelor solicitate in contextul responsabilitatilor, prin prezentarea activitatilor si a modalitatii efective de realizare a acestora, pentru a demonstra atingerea obiectivelor asociate contractului)

	3. Descrierea serviciilor solicitate: 


Specificații tehnice:
Cerințele și specificațiile tehnice ale autorității contractante fac parte integrantă din documentația pentru atribuire a contractului și constituie ansamblul de cerințe pe baza căruia se elaborează de către fiecare ofertant propunerea tehnică. Caietul de sarcini conține cerințele minime impuse pentru atribuirea contractului. 

N.B – Oferta ce va cuprinde caracteristici tehnice sub aceste cerințe, va fi respinsă ca ofertă neconformă.

Date generale

Perioada: 31 decembrie 2026, orele 20:00 – 01 ianuarie 2027, orele 01:30.
Locul desfășurării: str. A.I. Cuza, zona Universitate, Craiova

Primăria și Consiliul Local Municipal Craiova organizează în data de 31.12.2026 evenimentul denumit “Revelion 2026-2027“, în conformitate cu Nota de fundamentare nr. 127387/14.04.2026 privind cheltuielile estimative necesare activităților ce se vor desfășura prin grija Serviciului Imagine în anul 2026 și a Hotărârii Consiliului Local Municipal nr. 202/2026 privind aprobarea Bugetului de venituri și cheltuieli al municipiului Craiova.

Contractantul va desemna un reprezentant – coordonator de contract – care va comunica în scris cu Autoritatea Contractantă la nivel de contract ca şi responsabil cu monitorizarea şi implementarea contractului. Coordonatorul de contract organizează şi supraveghează derularea efectivă a contractului şi are următoarele atribuţii:

· Să fie singura interfaţă cu Autoritatea Contractantă în ceea ce priveşte implementarea contractului şi desfăşurarea activităţilor din cadrul acestuia;

· Gestionează, coordonează şi programează toate activităţile contractantului la nivel de contract, în vederea asigurării îndeplinirii contractului, în termenul şi la standardele de calitate solicitate;

· Gestionează relaţia dintre contractant şi subcontractorii acestuia;

· Gestionează şi raportează dacă activităţile care fac obiectul contractului se realizează cu respectarea clauzelor contractuale, a conţinutului caietului de sarcini şi a ofertei depuse.

 Experienţă specifică a coordonatorului de contract: minim 1 proiect/ contract, având ca obiect organizare de evenimente culturale/artistice sau similare din punct de vedere al utilităţii şi/sau complexităţii în cadrul cărora a îndeplinit aceleaşi activităţi cu cele pe care urmează să le îndeplinească în contract. 

În cadrul propunerii tehnice, ofertanţii vor prezenta:

· Documente suport relevante care atestă experienţa specifică a expertului cheie  propus (coordonator de contract): fişă de post, contract de muncă, recomandare sau orice alte documente similare; 

· Documente care să probeze modul în care va fi asigurată participarea persoanei propuse în cadrul contractului (contract individual de muncă/Revisal, în cazul în care aceasta este salariată a ofertantului; în situaţia în care la data limită de depunere a ofertelor persoana nominalizată nu este salariată a ofertantului, se va prezenta o declaraţie de disponibilitate semnată de aceasta).


	

	Specificaţii minime 

Servicii muzicale, de divertisment și de organizare la scenă a acestora

I. ORGANIZARE SPECTACOL ARTISTIC 
Joi, 31 decembrie 2026, orele 20:00, str. A.I. Cuza, zona Universitate
Artiști solicitați:

a) Theo Rose - prestaţie cu durata de 60 minute 
b) DJ Albwho - prestaţie cu durata de 60 minute
c) DJ Emil Safta – prestație cu durata de 60 minute
d) No Antidote – prestație cu durata de 60 minute
e) MC Tom Crîngureanu, interval orar 20:50 – 01:35
Facem precizarea că, la deschiderea ofertelor din cadrul procedurii de achiziție publică, conform Legii nr. 98/2016, va fi obligatorie prezentarea unui acord semnat din partea artiștilor Theo Rose și DJ Albwho sau reprezentanții legali ai acestora, prin care să se ateste acceptul și disponibilitatea lor de a fi prezenți la spectacolul de Revelion din Craiova, din data de 31 decembrie 2026, conform solicitării autorității locale. 

În situaţii obiective de neprezentare, cazuri de forţă majoră, ivite în termenul de derulare al contractului, se va oferi un artist/MC similar ca preţ şi notorietate cu cel care se înlocuieşte, numai cu acordul autorităţii contractante.

De asemenea, la deschiderea ofertelor din cadrul procedurii de achiziție publică, va fi obligatorie prezentarea rider-lor tehnice ale tuturor celor care urcă pe scenă, în cadrul spectacolului de Revelion, respectiv: Theo Rose, No Antidote, DJ Emil Safta și DJ Albwho - semnate de către artiști sau reprezentanţii legali ai acestora, precum și de către ofertant, acesta asumându-şi astfel respectarea tuturor cerinţelor stipulate în aceste ridere tehnice!

	

	II. SERVICII SUPORT PRODUCȚIE 

Sceno-tehnica şi echipamentele de sunet și lumini trebuie să fie conform cerințelor rider tehnic solicitate de artiștii prezenţi la eveniment.

a) Sceno-tehnică pentru eveniment live în aer liber, adecvată unui număr de peste 20.000 de spectatori, cu dotările la scenă aferente, precum şi alte servicii necesare pentru realizarea de spectacole live. Se va avea în vedere adaptarea scenei la condițiile meteo, scenă modulară acoperită cu dimensiunile podinei de minim 12 m deschidere x 10 m adâncime și înălțime de 9 m, dotată cu trussing aluminiu, scări de acces, mașini de fum, efecte speciale de lumini, sistem de ancorare scenă, sisteme profesionale de sunet de minim 100 kw adaptate la specificul zonei unde va fi amplasată scena și care să includă boxe de întârziere, pentru zona dintre Teatrul Național Marin Sorescu și Primăria Craiova – str. A.I. Cuza. Având în vedere şi prezența unor DJ în cadrul spectacolului, prestatorul trebuie să asigure și amplasarea echipamentelor specifice acestui gen muzical, cum ar fi DJ Booth cu podium şi lumini, cu dotări complete specifice show-urilor cu DJ în aer liber.

- Structura de acoperiș va fi prevăzută cu sisteme de ancorare cu butoaie de apă IBC sau pietre / blocuri de beton / ciment de minim 1 tonă pe fiecare punct de sprijin; structura de acoperiș nu trebuie să permită acumularea precipitațiilor aflate în stare solidă sau lichidă;

- Podium de tip layer, adaptat la dimensiunile acoperişului;

- Una sau două scări laterale (cerinţă adaptată nevoilor artiştilor participanţi) cu sistem de balast, 2 m lățime, pentru acces, cu balustradă, cu trepte semnalizate corespunzător pentru a putea fi văzute de artiști, în condiții de iluminat scăzut; podiumul trebuie să fie prevăzut cu material textil negru, de mascare; grinzile de aluminiu – cu certificare;

- Structuri load in, load out;

- Pentru controlul tehnic al scenei (FOH), Ofertantul va asigura o structură fixă și stabilă, de tip Layher, cu acoperiș și laterale waterproof (de culoare neagră) pentru protejarea împotriva vântului și a altor intemperii. Distanța între buza scenei și latura din față a structurii FOH va fi conform cerinţelor de rider tehnic ale artiştilor/trupelor care vor evolua pe scenă;

- Scena va fi prevăzută cu protecții negre complete pe laterale și fundalul scenei, ignifugate - protecțiile trebuie să închidă lateralele și fundalul scenei din stâlp în stâlp cu goluri pentru acces în dreptul scărilor, fără pete sau rupturi și fustă pe partea din față și laterale;

-Structuri de tip Layher în lateralele scenei pentru a susține instalația de sonorizare, afișare și lumini, 2 m lățime și 6 m înălțime;

- Traseul de cabluri și conectica dintre FOH și scenă/echipamente vor fi protejate cu cable cross / yellow jackets;

- În faţa scenei (delimitarea scenei de public) - garduri tip baricadă de forță (MOJO STYLE), solide, de minim l m înălțime și greutate de minim 10 kg/element; 

- Culoar cu garduri tip baricadă de forţă între scenă și FOH;

- Lateralele scenei şi ale regiei tehnice se vor închide cu garduri metalice;

- In lateralele FOH-lui ofertantul va asigura o platformă, pentru cameramani, cu suprafaţa la sol de minim 2m x 2m şi balustrada perimetrală, cât şi scară de acces;

- Ofertantul va asigura comunicarea dintre FOH și scenă cu un sistem de tip intercom/shoutbox cu minim 2 posturi, cât și stații de emisie-recepție pentru comunicarea operatorilor cu tehnicienii de scenă și cu echipa de organizare;

-Ofertantul va asigura backline conform riderului tehnic necesar tuturor artiștilor care vor evolua pe scenă, iar posibilele cerințe ulterioare ale artiștilor nu vor genera costuri suplimentare pentru autoritatea contractantă;

-Ofertantul trebuie să asigure Autorităţii Contractante posibilitatea conectării prin HDMI la un echipament de transmisiune în direct pe rețelele de socializare, echipament pe care îl deține Autoritatea Contractantă, precum și internet cu lățime de bandă suficientă pentru aceste transmisiuni sporadice în direct. Ieșirea HDMI trebuie să includă și sunet și semnal video din echipamentele ofertantului;

-Sistemul de sunet, amplificatoarele și conectica aferentă pentru funcționarea întregului sistem, în regim de spectacol, să fie realizate de producători consacrați, precum L – acoustics, Meyer Sound, D&B Audiotechnik și/sau similari ca nivel de calitate, performanță, tehnologie și notorietate în domeniul sistemelor de sunet folosite pentru evenimente de această anvergură;

- Pentru sistemul de sunet – instalație de sonorizare de tip line array, minim 36 topuri tip line array și minim 12 subwooferi dubli minim 18 inch. Consola digitală de la FOH trebuie să aibă minimum 32 canale input și 16 auxiliare și toată conectica aferentă. Prestatorul va asigura şi o consolă de back-up, acelaşi model cu consola principală, care să fie în locaţie pe toată perioada evenimentului şi configurată astfel încât, în cazul unor defecţiuni, aceasta să poată fi conectată imediat. Prestatorul va pune la dispoziție un microfon dinamic cu întrerupător on/off conectat direct în sistemul de amplificare, fără să fie intermediat de nicio consolă de mixaj, care să fie funcțional 100% pe tot parcursul evenimentului, microfon care va fi denumit "microfon de urgență";

- Pentru sistemul de lumini - instalația de lumini inteligente montată în perimetrul scenei, configurată astfel încât să pună cât mai bine în valoare atât actele artistice, cât și activitățile de pe scenă. Instalația trebuie să cuprindă: minim 16 lumini tip Beam, minim 300 W; minim 12 lumini tip SPOT, minim 300 W; minim 16 lumini tip WASH, minim 300 W; minim 24 lumini tip bară led; minim 4 lumini tip blinder, minim 400 W; consolă lumini profesională Grandma 3, Chamsys Stadium și/sau similară ca nivel de calitate, performanță, tehnologie și notorietate. Comandă digitală de lumini cu sistem de tip stage box/artnet - consola trebuie să deservească programarea și controlarea tuturor echipamentelor de lumini, în regim de spectacol, având capacitatea de a gestiona toate aparatele necesare regiei spectacolului, conform cerințelor artiștilor și anvergurii concertului; prestatorul va asigura şi o consolă de lumini de back-up, acelaşi model cu consola principală, care să fie în locaţie pe toată perioada evenimentului şi configurată astfel încât, în cazul unor defecţiuni, aceasta să poată fi conectată imediat. Instalația de lumini să fie realizată de mărci consacrate, precum Martin, Robe, Clay Paky, Ayrton, JB Lighting și/sau similare ca nivel de calitate, performanță, tehnologie și notorietate în domeniul luminilor scenice inteligente. Pentru echipamentele de lumini care vor fi montate în exteriorul scenei sau în zone unde sunt parțial neacoperite/neprotejate, prestatorul va pune la dispoziție elemente de protecție, astfel încât să fie protejate de intemperii și să poată fi folosite și în cazul condițiilor meteo nefavorabile;

- Mașină fum și lichid de fum (de tip hazer) pentru folosirea pe durata programării luminilor, probelor tehnice, repetițiilor și desfășurării evenimentului;

b) dotări la scenă, personal aferent (inginer sistem sunet, operator sunet, 2 tehnicieni sunet, 2 tehnicieni lumini, 1 operator lumini, 2 tehnicieni video, 1 operator video – conţinut, 1 alpinist utilitar – rigger, 1 tehnician scenă etc.), precum și alte servicii necesare pentru realizarea concertelor live;

c) 4 ecrane LED modulare de exterior, cu sistem de ancorare, de același brand și același model, dispuse astfel: 

- 1 ecran cu o suprafață de minim 30 mp care va fi poziționat pe spatele scenei, tip landscape; 

- 2 ecrane laterale, montate stânga - dreapta scenei pe structură Layher, de minim 

2 m x 4 m, tip portret;

- 1 ecran de 5 m x 3,5 m, tip landscape, care va fi poziționat în Piaţa Tricolorului, la o distanță de aproximativ 200 metri de scenă și care va asigura vizibilitatea pentru spectatorii din zona Teatrului Național Marin Sorescu. Ecranul va fi montat pe o structură Layher, care va fi folosită și pentru montarea instalației de sonorizare. Instalația de sonorizare va avea minim 9 line array.

Cele 4 ecrane vor avea următoarele caracteristici: pixel pitch maxim 5 mm, luminozitate minim 4000 – 5000 nits, refresh rate minim 3840 Hz și controllere aferente utilizării în regim de spectacol cu funcție de backup la minim Full HD. Sistemele video trebuie să conțină toate accesoriile de montare în condiții de siguranță și securitate. De asemenea, ele trebuie să conțină pentru fiecare cablu de semnal ce face legătura între sender box și suprafața de led, un cablu corespondent de back up cablat și funcțional în orice moment.
- Sistem Play conținut video de tip PC sau laptop cu placa video dedicată având minim o ieșire HDMI 2.0 și o ieșire de sunet de tip jack. 

Ofertantul trebuie să asigure mixer video, minim 3 camere video (două fixe, una mobilă), trei operatori, regizor etc. Având în vedere că ecranele sunt modulare, modul de prezentare al acestora poate fi pe portrait sau landscape şi se stabileşte cu acordul autorităţii contractante. 

Pe ecranele laterale și pe cel din Piața Tricolorului să fie afişate imagini transmise în direct din cadrul concertului, un mix cu camerele ce filmează evenimentul, iar pe ecranul din spatele scenei grafică şi imagini cu numele evenimentului, organizatori, parteneri etc, dar şi grafică animată şi imagini video în funcţie de artistul care concertează. 

d) generator electric aferent funcţionării scenei şi combustibil pentru deservire;

e) înregistrarea video multicameră şi audio, cu sunet din mixer, la calitate superioară, a spectacolului (sunetul şi imaginile video să fie sincronizate) și furnizarea către autoritatea locală, post-eveniment, pe hard disk extern, la data de 02.01.2027;

f) 1 tun de confetti profesional, specific acestui tip de eveniment și adaptat dimensiunilor scenei, înălţime de proiectare în public minim 40 m, confetti și fâşii lungi colorate (streamers), durata de împrăştiere confetti – 20 secunde x 4 momente (la finalul prestaţiei fiecăruia dintre cei 4 artiști);

g) asigurarea a minim 2 tunuri de căldură, de minimum 50 kw/h pentru scenă și un tun de căldură pentru back-stage.

Prestatorul are obligaţia de a transmite Autorităţii Contractante fotografii ale artiştilor, aprobate de aceştia, precum şi teasere cu artiştii (scurte video-uri de promovare), cu scopul de a fi folosite pentru promovarea spectacolelor – livrare: 1 decembrie 2026.


	

	III. Spectacol pirOMUZICAL: un spectacol piromuzical se realizează cu ajutorul unui sistem de tragere digital, prin care se pot sincroniza efectele pirotehnice cu fundalul sonor. Artificiile piromuzicale sunt proiectate în corelaţie cu fundalul muzical şi tema evenimentului, astfel efectele lansate reflectă tonul şi stilul de muzică.
· servicii de proiectare, execuţie şi asistenţă tehnică prin personal propriu pentru organizarea unui spectacol piromuzical; 1 ianuarie 2027, orele 00.00;

· durata prestației: 5 minute

· realizarea unui spectacol de artificii piromuzicale (minim 1 punct de tragere); 
· prestatorul va asigura autorizațiile și personalul tehnic de specialitate necesar prin firma autorizată pentru acest tip de activitate, cu obligația exclusivă de asigurare a tuturor măsurilor de siguranță specifice acestui domeniu. Se va ține cont de particularitățile locației – dimensiuni, clădiri etc. și de prevederile legale în vigoare privind furnizarea acestui tip de servicii; 

· artificiile vor fi lansate de pe nacelă tip foarfecă, de la o înălţime de minim 14 m – ce va fi amplasată în spatele scenei, minim 1 punct de tragere; 

· în cadrul spectacolului piromuzical se vor asigura efecte pirotehnice până la o înălţime de 100 m, exemple de tipuri de efecte: comete, mine, bombete, bujori, crossette, multiflash, kamuro, stroboscopic, glitter, willow, palm, waterfall etc. – lansate individual sau în combinații între ele - fără a se limita la cele de mai sus;

· ofertantul va propune 2 variante de coloană sonoră pe stick, în acord cu conceptul evenimentului, din care autoritatea contractantă va alege un colaj muzical. Se va avea în vedere ca mixajul muzical sã aibă durata de 5 minute, sunetul să fie masterizat; 

· asigurarea perimetrului de siguranţă prin marcare vizibilă;

· utilizarea exclusiv de echipamente si materiale pirotehnice marcate cu marcaj de conformitate CE, în conformitate cu prevederile legale în domeniu;

· asigurarea iniţierii si desfăşurării automatizate a spectacolului fără a fi necesară intervenţia umană pe parcursul desfăşurării acestora, prin utilizarea de echipamente wireless, precum şi asigurarea unei console de comandă generală;

· asumarea responsabilităţii pentru prestarea serviciilor în perioada convenită prin contract, precum și pentru siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului;

· propunerea tehnică va conține scenariul spectacolului piromuzical, respectiv o descriere (un text), cu informații referitoare la efectele utilizate, modalitatea de sincronizare/integrare a efectelor ȋntr-o structură artistică unitară, integrarea efectelor în fondul muzical, descrierea și justificarea paletelor coloristice utilizate (minim 9 culori utilizate), precum și orice alte informații, care fundamentează implementarea conceptului de eveniment (spectacol de iarnă) - în format print (schiţe, planuri, tabele sau echivalent) sau în format electronic (stick) care indică modalitatea de realizare a focurilor de artificii;

· ofertantul va prezenta în cadrul propunerii tehnice o simulare 3D (video), pe suport electronic, a spectacolului piromuzical propus; 

· ofertantul va prezenta în cadrul propunerii tehnice și o schiţă de amplasament a locaţiei de tragere, în format print sau pe stick, cu elemente identificabile;

· ofertantul va asigura obținerea tuturor avizelor și autorizațiilor necesare prevăzute de legislaţia specifică în vigoare la data de 31 decembrie 2026, a manipulării materialului pirotehnic doar de către persoane autorizate în acest sens, precum şi cu respectarea dispoziţiilor Legii nr. 61/1991 privind sancţionarea faptelor de încălcare a unor norme de convieţuire socială, a ordinii şi liniştii publice, republicată;
· ofertantul va suporta contravaloarea tuturor avizelor mai sus menționate în vederea realizării spectacolului piromuzical, din cadrul evenimentului;

· pentru siguranța publicului, artificiile vor fi montate astfel încât să nu reprezinte un pericol pentru spectatori, organizatori sau pentru clădirile din perimetru;       

 - materialele pirotehnice folosite pentru focurile de artificii trebuie să fie cuprinse în clasele pirotehnice acceptabile legislației în vigoare pentru realizarea acestui tip de evenimente în aer liber, să fie ambalate și manipulate corespunzător, pentru a evita pericolele de incendiu sau explozie pe timpul transportului, manipulării și folosirii;   

- materialele pirotehnice folosite pentru realizarea spectacolului cu focuri de artificii vor fi inscripționate conform grupelor pirotehnice și vor avea fișe tehnice de securitate și certificat de conformitate;

- operatorul care execută serviciile pirotehnice solicitate trebuie să facă dovada deținerii autorizației de tragere la momentul instalării în spațiul convenit împreună cu autoritatea contractantă; 

Contractantul poartă întreaga responsabilitate faţă de organizarea spectacolului piromuzical.

	

	IV. SERVICII CONEXE:
- asigurare servicii medicale de urgență pe parcursul desfășurării întregului eveniment, 2 ambulanţe cu personal de specialitate;

- asigurare servicii de pază şi protecţie - agenţi de pază pentru artişti, echipamente etc.;

- obținerea și plata tuturor avizelor şi autorizaţiilor necesare bunei desfășurări a evenimentului, inclusiv autorizațiile pe drepturi de autor, conform legislaţiei în vigoare, de la toate instituţiile specializate şi de profil, precum UCMR – ADA, CREDIDAM, UPFR, DACIN-SARA, UPFAR-ARGOA etc.; 

- obținerea și plata tuturor avizelor şi autorizaţiilor necesare bunei desfășurări a evenimentului;

- 1 container din structură metalică, cu 2 ferestre şi uşă, cu dimensiunea de 5m x 2m - pentru artiști şi servicii de protocol backstage, conform riderului de ospitalitate al artiștilor; 

- prestatorul va asigura serviciile minime obligatorii aferente organizării evenimentului: asigurarea participării artiştilor conform cerinţelor de mai sus, asigurarea condiţiilor de repetiţii, asigurarea amenajării locaţiei de desfăşurare, a instalaţiilor şi materialelor specifice, conform cerinţelor şi specificaţiilor prezentului Caiet de Sarcini;

- oferta prestatorului va cuprinde plan de amplasament al scenei;

- prestatorul va asigura personal tehnic specializat pentru organizarea evenimentului de genul: manipulanţi, inginer sunet, inginer lumini, regizor, electrician etc. Ofertantul va detalia personalul propus;

- prestatorul va asigura transportul echipamentelor, necesarul de cabluri, montarea/demontarea, instalarea, funcţionarea etc.;

- pentru susţinerea spectacolului, Prestatorul va asigura scena, cât şi dotarea acesteia în conformitate cu cerinţele minime prevăzute în prezentul Caiet de Sarcini, oferta fiind însoțită de fotografii cu scena şi echipamentele propuse. Fiecare echipament va corespunde evenimentului desfăşurat. Asamblarea, exploatarea şi dezasamblarea echipamentelor cu care se vor susţine momentele artistice, cât şi eliberarea locaţiei vor fi asigurate de Prestatorul de servicii, în ziua și la orele stabilite de către Beneficiar. Dezasamblarea scenei şi eliberarea locaţiei se vor face în termen de maxim 24 ore de la terminarea evenimentului descris mai sus. Finalizarea montării echipamentelor se va face cu minimum 24 ore înainte de începerea evenimentului descris mai sus. La amplasarea scenei se va avea în vedere asigurarea stabilităţii, cât şi poziţionarea ei corectă în relaţia cu accesele şi căile de evacuare. Structura podinei de scenă se va realiza astfel încât să asigure rigiditatea şi stabilitatea necesară desfăşurării în bune condiţii a tuturor reprezentaţiilor artistice pe perioada evenimentului, să reziste la greutatea necesară echipamentelor tehnice corespunzătoare desfășurării evenimentelor și a numărului de artiști și dansatori care vor evolua, dar și să ofere maximum de vizibilitate pentru spectatorii prezenți la eveniment. Față de cele menționate se va respecta legislaţia în vigoare. 

- prestatorul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului. Prestatorul are obligaţia și este unic responsabil de luarea tuturor măsurilor necesare pentru a preveni accidentele, de orice natură ar fi ele;

- prestatorul va asigura măsurile necesare respectării și punerii în aplicare a prevederilor legislației în vigoare referitoare la securitatea și sănătatea în muncă, prevenirea și stingerea incendiilor, precum și cele ale normelor interne de protecție a muncii, prin care să asigure protejarea integrală a personalului propriu și spectatorilor, precum și eliminarea factorilor de risc ce ar putea să apară pe toată durata desfăşurării contractului;
- prestatorul are obligaţia de a asigura condiţiile necesare desfăşurării probelor de sunet înainte de începerea evenimentului, conform solicitărilor artiștilor care vor evolua;

- prestatorul este responsabil de asigurarea, la orele stabilite de comun acord, a  prezenţei artiştilor pentru a susține spectacolul, pentru data de 31 decembrie 2026. Artiștii au obligaţia să prezinte un repertoriu care să nu aducă prejudicii publicului spectator. Ofertantul se va asigura că artiștii/formațiile nu vor utiliza pe scenă injurii, cuvinte și/sau gesturi obscene, atacuri la persoană, afirmații ce ar putea fi considerate discriminatorii sau remarci cu conotații politice și să nu fie sub influența alcoolului sau a substanțelor interzise. Artiștii invitați nu pot obiecta asupra asocierii de imagine a organizatorului pentru întreg evenimentul cu brand-uri naționale/internaționale și nu au dreptul să solicite compensații sau remunerație suplimentară;

- prestatorul este responsabil de comunicarea către reprezentanţii presei a clauzelor de mediatizare privind repertoriul artiştilor și asigurarea oportunităților de imagine și interviuri pentru reprezentanții mass-media;

- prestatorul va asigura la scenă mijloacele necesare în vederea apărării împotriva incendiilor, conform legislației în vigoare, pe toată perioada descrisă anterior;

- prestatorul va asigura serviciile de transport, cazare şi masă, diurne etc. pentru toţi cei implicaţi în evenimentul din data de 31 decembrie 2026;

- prestatorul este obligat să nu facă acte sau fapte de natură să prejudicieze executarea cu bună credință și întocmai a contractului sau care să aducă atingere imaginii sau renumelui beneficiarului;

- să obțină și să achite autorizaţiile de liberă trecere şi acces în zona evenimentului, pentru transportatorii şi furnizorii săi, ce asigură montarea şi demontarea elementelor logistice, cât şi aprovizionarea, pentru mijloacele de transport ce depășesc 3,5 tone;

- prestatorul este pe deplin responsabil pentru execuția serviciilor în conformitate cu graficul de prestare convenit, cu respectarea celor mai bune practici in domeniu, a prevederilor legale și contractuale, astfel încât să se asigure de îndeplinirea obiectivelor stabilite;

- prestatorul are obligația să suporte toate riscurile și să achite reparațiile necesare în cazul realizării unor pagube materiale cauzate bunurilor proprietatea Municipiului Craiova, precum și terțelor persoane împreună cu bunurile acestora care au suferit prejudicii create direct sau indirect din activitățile cuprinse în evenimentul menționat;

- autoritatea contractantă nu va fi responsabilă de niciun fel de daune, compensații etc., plătibile prin lege în privința, sau ca urmare a unui accident sau prejudiciu rezultând din vina prestatorului și/sau anjagaților acestuia;

- prestatorul va asigura monitorizarea evenimentului.

N.B – Prețurile vor fi precizate pentru fiecare tip de serviciu, respectiv:

I) ORGANIZARE SPECTACOL ARTISTIC 

II) SERVICII SUPORT PRODUCȚIE 

III) Spectacol PIROMUZICAL

IV) SERVICII CONEXE

Oferta financiară va cuprinde prețul total pentru prestarea serviciilor solicitate prin Caietul de Sarcini și prețul pe tipuri de servicii. 

N.B – prețurile vor fi precizate pentru fiecare artist în parte, incluzând toate costurile aferente (onorarii, cazare, transport, unde este cazul).

Cerinţele prevăzute în Caietul de Sarcini sunt minimale şi obligatorii, oferta care nu respectă cerinţele Caietului de Sarcini va fi declarată neconformă şi va fi respinsă, iar la elaborarea ofertei financiare, ofertantul va ține seama de cerințele prevăzute în Caietul de Sarcini și de costurile aferente realizării serviciilor pentru perioada evenimentului.

Beneficiarul, prin reprezentanţii săi, are dreptul de a verifica modul de prestare a serviciilor pentru a stabili conformitatea lor cu prevederile Caietului de Sarcini şi din propunerea tehnică. 

La finalizarea prestării serviciilor, Prestatorul va prezenta un Raport de Activitate ce va conține detaliile referitoare la desfășurarea evenimentului și va fi însoțit de toate dovezile foto, video, audio, privind efectuarea serviciilor prestate, conform caietului de sarcini. Raportul de Activitate astfel menționat va sta la baza încheierii Procesului Verbal de recepție cantitativă/calitativă, semnat de ambele părţi. Plata se va efectua în termen de 30 de zile de la data comunicării facturii electronice către autoritatea contractantă în sistemul național privind factura electronică Ro e-factura, conform prevederilor OUG nr.120/2021, cu modificările și completările ulterioare, precum și în baza Raportului de activitate și a Procesului Verbal de recepție.
	

	4.4 4.4.Serviciile solicitate: activitățile ce vor fi realizate

Principalele activități ce vor fi realizate sunt:

-servicii organizare spectacol
-servicii suport producţie

-servicii organizare spectacol piromuzical

-servicii conexe


	

	4.5 Rezultatele care trebuie obținute în urma prestării serviciilor

Principalul rezultat al prestării serviciilor este organizarea unui eveniment cultural cu respectarea tuturor specificațiilor din prezentul Caiet de sarcini.  


	

	4.6 Atribuțiile și responsabilitățile Părților

Contractantul este pe deplin responsabil pentru:

a. asigurarea planificării resurselor în raport cu graficul estimat pentru derularea contractului și prezentat în cadrul acestui document;

b. îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante precum și cu deplina înțelegere a complexității legate de derularea cu succes a Contractului, astfel încât să se asigure îndeplinirea obiectivelor stabilite, inclusiv că activitățile și rezultatele sunt realizate la parametrii calitativi solicitați;

c. asigurarea valabilității tuturor autorizațiilor și certificatelor (atât pentru organizația sa, cât și pentru personalul/echipamentul propus pentru realizarea serviciilor), care sunt necesare, conform legislației în vigoare, pentru prestarea serviciilor;

d. prestarea serviciilor în conformitate cu cerințele Caietului de Sarcini;

e. prezentarea rezultatelor în formatul/formatele care să respecte cerințele Autorității Contractante;

f. colaborarea cu personalul Autorității Contractante alocat pentru serviciile desfășurate conform Contractului (monitorizarea progresului activităților în cadrul Contractului, coordonarea activităților în cadrul Contractului, feedback).

(...)
	

	5. Ipoteze și riscuri

În pregătirea Ofertei, Ofertanții trebuie să aibă în vedere cel puțin riscurile și ipotezele descrise în continuare. În acest sens, la întocmirea ofertei, Ofertantul trebuie să ia în considerare resursele necesare (de timp, financiare și de orice altă natură), pentru implementarea strategiilor de risc propuse.

Ipoteze care pot fi considerate oportunități în momentul începerii procedurii de achiziție pot face referire la: 

a. conținutul serviciilor solicitate este descris în mod explicit în Caietul de Sarcini;

b. corelația dintre resursele necesare și rezultatele așteptate este realistă;

c. începerea serviciilor se va realiza în perioada preconizată;

d. nu se prevăd schimbări ale cadrului instituțional și legal care să afecteze major implementarea și desfășurarea în bune condiții a Contractului;

e. toate informațiile relevante și disponibile la nivelul Autorității Contractante pentru realizarea serviciilor vor fi puse la dispoziția Contractantului;

f. contractantul va semna un acord de confidențialitate la momentul semnării Contractului și va respecta toate instrucțiunile privind utilizarea informațiilor confidențiale (după cum este aplicabil). 
Riscuri care pot fi identificate la momentul elaborării Caietului de Sarcini și riscuri care pot apărea în derularea contractului sunt următoarele:

a. dificultăți de colaborare și comunicare între factorii interesați implicați. Pentru prevenirea și remedierea acestui risc, se va asigura un flux de comunicare eficient între Autoritatea Contractantă și prestator, prin desemnarea unei persoane responsabile de coordonarea generală a serviciilor, atât din partea Autorității Contractante, cât și din partea prestatorului.

b. restricţii de orice natură sau alte contexte geo-politice internaționale, care vor duce la neefectuarea serviciilor menţionate în contract. În această situație, plata se va realiza exclusiv la nivelul serviciilor furnizate până la momentul repectiv. Pentru diminuarea acestui risc, prestatorul va identifica soluții alternative pentru organizarea evenimentului.

c. datele și informațiile necesare desfășurării serviciilor comunicate de către Autoritatea Contractantă nu sunt suficiente pentru îndeplinirea cerințelor solicitate prin Caietul de Sarcini. Pentru prevenirea acestui risc, prestatorul va analiza toate informațiile și documentele puse la dispoziție de Autoritatea Contractantă în timp util, iar în perioada imediat anterioară evenimentului, se va realiza o verificare finală a tuturor cerințelor tehnice, logistice și artistice, anterior montajului și desfășurării spectacolului. 

d. adăugarea de activități, solicitări de informații noi. Orice solicitare suplimentară apărută pe parcursul derulării contractului va fi analizată de către părțile implicate, iar prestatorul va comunica, în timp util, evenutalele implicații tehnice, logistice etc., înainte de implementarea acesteia. Nu vor fi realizate modificări ale obiectului contractului care să contravină prevederilor legale aplicabile.


	

	6.Abordare și metodologie în cadrul Contractului
Metodologia utilizată pentru prestarea serviciilor va fi stabilită de către Ofertant.        


	

	8. Locul și durata desfășurării activităților

8.1 Locul desfășurării activităților

Str. A.I. Cuza, zona Universitate, Craiova

8.2 Data de început și data de încheiere a prestării serviciilor sau durata prestării serviciilor

Serviciile vor fi prestate conform cerințelor prezentate în cadrul Caietului de Sarcini. 


	

	11.Managementul/Gestionarea Contractului și activități de raportare în cadrul Contractului

11.1Gestionarea relației dintre Contractant și Autoritatea Contractantă
Ofertantul va exprima prețul total în lei, fără TVA și detaliat pe fiecare tip de serviciu, așa cum este precizat la pagina 14. Prețul ofertat va cuprinde toate cheltuielile generate de prestarea serviciilor conform cerințelor din caietul de sarcini, inclusiv onorariile, taxele aferente etc. 

Din partea Autorității contractante va fi desemnată o persoană care va ține legătura cu reprezentanții Prestatorului. Informațiile necesare realizării materialelor de promovare vor fi transmise de Autoritatea contractantă, acolo unde este cazul.

La finalul derulării serviciilor, Prestatorul va înainta un Raport de activitate ce va conține detaliile referitoare la desfășurarea evenimentului și va fi însoțit de toate dovezile foto, video, audio, privind efectuarea serviciilor prestate, conform caietului de sarcini. Raportul de Activitate va sta la baza încheierii Procesului Verbal de recepție cantitativă/calitativă, semnat de ambele părți. 


	

	11.2 Rapoartele/documentele solicitate de la Contractant

           Prestatorul va înainta un Raport de Activitate ce va conține detaliile referitoare la desfășurarea evenimentului precum si toate dovezile foto, video, audio privind efectuarea serviciilor prestate, conform caietului de sarcini și care va sta la baza încheierii Procesului Verbal de recepție cantitativă/calitativă, semnat de ambele părți.


	

	11.3 Acceptarea rezultatelor parțiale și finale în cadrul Contractului

 Raportul de Activitate ce va conține detaliile referitoare la desfășurarea evenimentului.
	

	11.4 Finalizarea serviciilor în cadrul Contractului

Serviciile vor fi considerate finalizate după încheierea Procesului verbal de recepție semnat de ambele părți
	

	11.5 Monitorizarea realizării activităților și a rezultatelor pe perioada derulării Contractului
Un reprezentant al Autorității contractante va monitoriza realizarea serviciilor efectuate de către Prestator. 


	

	11.6 Evaluarea performanței Contractantului

Evaluarea realizării serviciilor se va regăsi în Procesul Verbal de recepție.


	

	12.Metodologia de evaluare a ofertelor prezentate
CRITERIUL DE ATRIBUIRE

În conformitate cu art.187 din Legea nr. 98/2016 cu modificările şi completările ulterioare, autoritatea contractantă atribuie contractul ofertantului care a depus oferta cea mai avantajoasă din punct de vedere economic, în urma aplicării criteriului de atribuire : cel mai bun raport calitate – preţ.

Prin urmare, pentru atribuirea contractului de achiziţie publică având ca obiect servicii de organizare "Revelion 2026 -2027", se stabilesc următorii factori de evaluare:

Nr.

criteriu

Factori de evaluare

Punctaj     maxim

Pondere

1

Preţul ofertei

70 puncte

70%

2

Experienţa similară a coordonatorului de contract

10 puncte

10%

3

Dimensiune ecran montat pe spatele scenei

10 puncte

10%

4

Numărul de puncte de tragere a focului de artificii (de pe nacele tip foarfecă, aşezate în spatele scenei) 

10 puncte

10%

Detalii privind aplicarea algoritmului de punctare:

Evaluarea ofertelor se realizează prin acordarea pentru fiecare ofertă admisibilă a unui punctaj rezultat ca urmare a aplicării algoritmului de calcul. Stabilirea ofertei câştigătoare se va realiza pe baza criteriului de atribuire si a factorilor de evaluare precizaţi. 

Punctajul total final acordat pentru fiecare ofertă se calculează pe baza formulei:

P(final) = punctaj pentru preţul ofertei + punctaj pentru experienţa similară a coordonatorului de contract + punctaj pentru dimensiune ecran montat pe spatele scenei + punctaj pentru numărul de puncte de tragere a focului de artificii 

1.Punctaj pentru preţul ofertei: maxim 70 puncte (70%), se acordă astfel:

a) pentru cel mai scăzut dintre preţuri se acordă punctajul maxim alocat de 70 puncte;

b) pentru celelalte preţuri ofertate, punctajul P(n) se acordă astfel:

   P(n) = (preţ minim ofertat/preţ n) x 70 puncte 

Notă: preţurile care se compară în vederea acordării punctajului sunt preţurile totale ofertate fără TVA.

2. Punctajul pentru experienţa similară a coordonatorului de contract: maxim 10 puncte, 10% se acordă astfel:

a) pentru experienţa constând în implicarea între 2 – 4 proiecte/contracte a persoanei propuse se acordă 5 puncte;

b) pentru experienţa constând în implicarea în 5 și peste 5 proiecte/contracte a persoanei propuse se acordă 10 puncte;

Notă: lipsa implicării în cel puţin 1 proiect/ contract duce la declararea ofertei ca neconformă.

3. Punctaj pentru dimensiune ecran montat pe spatele scenei (suplimentar celor 30 mp ofertaţi obligatoriu): maxim 10 puncte, 10% se acordă astfel:

a)  5 puncte – pentru 5 mp ofertaţi suplimentar celor 30 mp ofertaţi obligatoriu;

b) 10 puncte – pentru 10 mp ofertaţi suplimentar celor 30 mp ofertaţi obligatoriu.

Notă: orice ofertă care prezintă 30 mp ofertaţi obligatoriu va fi punctată cu 0 puncte. Neincluderea în ofertă a celor 30 mp obligatorii, solicitată ca cerinţă minimă a caietului de sarcini, duce la declararea ofertei ca neconformă.

4.Punctaj pentru numărul de puncte de tragere a focului de artificii (suplimentar punctului ofertat obligatoriu): maxim 10 puncte, 10% se acordă astfel:

a)  5 puncte – pentru 1 punct de tragere similar, ofertat suplimentar punctului ofertat obligatoriu;

b) 10 puncte – pentru 2 puncte de tragere similare, ofertate suplimentar puctului de tragere ofertat obligatoriu;

Notă: orice ofertă care prezintă 1 punct de tragere ofertat obligatoriu va fi punctată cu 0 puncte. Neincluderea în ofertă a 1 punct de tragere obligatoriu, cerinţă minimă a caietului de sarcini, duce la declararea ofertei ca neconformă.

Va fi desemnată câştigătoare ofertă admisibilă care întruneşte punctajul cel mai mare din aplicarea sistemului de factori de evaluare precizaţi.
	


            Propunerea tehnică trebuie să corespundă cerințelor minime prevăzute în caietul de sarcini nr. 275065/30.07.2026, în caz contrar oferta va fi declarata neconformă.

Ofertantul va elabora propunerea tehnica în conformitate cu cerințele prevăzute în documentația de atribuire și trebuie să includă informații și detalii suficiente pentru a permite evaluarea ofertei.

Propunerea tehnică prezentată trebuie să satisfacă în mod corespunzător cerințele Caietului de sarcini nr. 275065/30.07.2026. 

Cerintele impuse în caietul de sarcini sunt considerate minimale, nerespectarea acestora duce la respingerea ofertei ca neconformă. 

Propunerea tehnică va fi astfel întocmită astfel încât, în procesul de evaluare, informatiile din aceasta să permită identificarea corespondentei cu specificatiile solicitate in caietul de sarcini. Neindeplinirea oricarei cerinte din documentatia de atribuire, inclusiv din caietul de sarcini, constituie motiv pentru respingerea ofertei ca inacceptabila, respectiv neconforma.

Ofertantul va include în propunerea tehnică următoarele:

1. Formularul de propunere tehnică (conform formularului pus la dispozitie de Autoritatea contractanta) incluzand toate informatiile și documentele solicitate;

2. Graficul de prestare a serviciilor (Formular nr.20B);

3. Alte informatii si documente relevante pentru evaluarea corespunzatoare a propunerii tehnice;

4. Proiectul de contract insusit sau declarație privind acceptarea clauzelor contractuale. Eventualele obiectiuni sau propuneri cu privire la proiectul de contract se vor prezenta in perioada de clarificari la documentatia de atribuire;
5. Angajamentul ofertantului de a nu subcontracta prestarea serviciilor ulterior încheierii contractului de achiziție publică fără acceptul autorității contractante, către operatori economici care nu au fost nominalizați ca fiind subcontractanți de specialitate în cadrul ofertei în alte condiții decât cele prevăzute la art.219 din Legea nr.98/2016, coroborate cu cele ale art.151 din H.G. nr. 395/2016, cu modificările şi completările ulterioare;

6. Declarație pe proprie răspundere a ofertantului din care să rezulte faptul că, la elaborarea ofertei, ofertantul (ofertant unic, asociați, subcontractanți) a ținut cont de obligațiile referitoare la condițiile de mediu, sociale și cu privire la relațiile de muncă pe toată durata de îndeplinire a contractului de lucrări (model - formular din Secţiunea Formulare) care sunt în vigoare în România, precum și că le va respecta în vederea implementării contractului. Informații detaliate privind reglementările care sunt în vigoare la nivel național și se referă la condițiile de muncă și protecția muncii, securității și sănătății în muncă, se pot obține de la Inspecția Muncii sau pe site-ul http://www.inspectmun.ro/legislatie/legislatie.html. Informații privind reglementările care sunt în vigoare la nivel național și se referă la condițiile de mediu, se pot obține de la Agenția Națională pentru Protecția Mediului sau de pe site-ul: http://www.anpm.ro/web/guest/legislatie.

7. Ofertanții au obligația de a indica sau marca documentele/informațiile din propunerea tehnică pe care le declară ca fiind confidențiale, întrucât cuprind secrete tehnice și/sau comerciale, stabilite conform legii, iar dezvăluirea acestora ar prejudicia interesele legitime ale operatorilor economici, în special în ceea ce privește secretul comercial și proprietatea intelectuală, însotite de dovada care le confera caracterul de confidentialitate, in caz contrar nefiind aplicabile prevederile art.57 alin.(1) din Legea nr.98/2016 privind achizitiile publice, cu modificarile si completarile ulterioare.

Atenţie: -Oferta tehnică va corespunde cu cerințele minime prevăzute în Caietul de Sarcini și va fi corelată cu oferta financiară, sub sancțiunea respingerii ofertei ca neconformă în baza art.24 din PROCEDURA PROPRIE pentru atribuirea contractelor de achiziţie publică/ acordurilor-cadru ce au ca obiect servicii sociale si alte servicii specifice prevăzute în anexa nr. 2 la Legea nr. 98/2016, cu modificările şi completările ulterioare.
             - Cu excepția eventualelor constrângeri de natură tehnică și/sau legală, în cazul în care vor exista limitări, condiționări sau restricții impuse de ofertant în raport cu cerințele caietului de sarcini, oferta va fi declarată ca fiind neconformă.

             - Orice necorelare, omisiune ori neconformitate constatată în privința documentelor ofertei, în raport cu caietul de sarcini ori prevederile legislației în vigoare, inclusiv în cazul lipsei unui document aferent propunerii financiare/tehnice si/sau completarea greșită a unui document ori neprezentarea acestuia conținând cel puțin informațiile solicitate, poate conduce la declararea ofertei ca fiind neconformă. 

            - Lipsa propunerii tehnice la deschiderea ofertelor are ca efect descalificarea ofertantului. 

           - In cazul in care, pe parcursul indeplinirii contractului se constata faptul ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini. 

Note: -Propunerea tehnica va fi semnata de persoane împuternicite ale operatorului economic si va avea un caracter ferm si obligatoriu din punct de vedere al continutului pe toata perioada de valabilitate stabilita de autoritatea contractanta şi asumată de ofertant. 

          -Orice exprimare care include specificații  tehnice care indică o anumită origine, sursă, producție un procedeu special, o marcă de fabrică sau de comerț, un brevet de invenție, o licență de fabricație, este însoțită de mențiunea „sau echivalent”.

Data completării: _____/_____/_______                                                                                                                    Ofertant,
8

